CELEX: 52008PC0442
Language: lt
Date: 2008-07-08
Title: Pasiūlymas Tarybos reglamentas kuriuo iš dalies keičiamas Reglamentas (EB) Nr. 1290/2005 dėl bendrosios žemės ūkio politikos finansavimo ir Reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas), siekiant nustatyti vaisių vartojimo skatinimo mokyklose programą {SEC(2008) 2225} {SEC(2008) 2226}

Svarbus teisinis pranešimas

|

52008PC0442

Pasiūlymas Tarybos reglamentas kuriuo iš dalies keičiamas Reglamentas (EB) Nr. 1290/2005 dėl bendrosios žemės ūkio politikos finansavimo ir Reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas), siekiant nustatyti vaisių vartojimo skatinimo mokyklose programą {SEC(2008) 2225} {SEC(2008) 2226}  /* KOM/2008/0442 galutinis - CNS 2008/0146 */  

	[pic] | EUROPOS BENDRIJų KOMISIJA |Briuselis,COM(2008) 442/42008/xxxx (CNS)PasiūlymasTARYBOS REGLAMENTASkuriuo iš dalies keičiamas Reglamentas (EB) Nr. 1290/2005 dėl bendrosios žemės ūkio politikos finansavimo ir Reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas), siekiant nustatyti vaisių vartojimo skatinimo mokyklose programą(pateikta Komisijos) {SEC(2008) 2225}{SEC(2008) 2226}AIšKINAMASIS MEMORANDUMASTarybos reglamente (EB) Nr. 1182/2007, nustatančiame konkrečias taisykles vaisių ir daržovių sektoriu i, numatyta plataus masto vaisių ir daržovių sektoriaus reforma, siekiant pagerinti šio sektoriaus konkurencingumą ir orientaciją į rinką ir priartinti šį sektorių prie visos reformuotos bendros žemės ūkio politikos dalies. Vienas iš pagrindinių reformuotos tvarkos tikslų – padidinti vaisių ir daržovių vartojimą.Sutarties 33 straipsnyje nustatyti BŽŪP tikslai – tai rinkų stabilizavimas, produkcijos tiekimo garantavimas ir vartotojams priimtinų tiekiamos produkcijos kainų užtikrinimas. Bendrijos pagalba pagal vaisių vartojimo skatinimo mokyklose programą vaisių, daržovių ir bananų produktų tiekimui moksleiviams į švietimo įstaigas paremti atitiktų tokius tikslus. Be to, įgyvendinant programą jaunieji vartotojai būtų skatinami vertinti vaisius ir daržoves.Atsižvelgiant į tai, kas pirmiau pasakyta, bendrasis vaisių (ir daržovių) vartojimo skatinimo mokyklose programos tikslas ES lygmeniu – sukurti valstybių narių iniciatyvų, kuriomis siekiama užtikrinti, kad vaikai vartotų gerokai daugiau vaisių ir daržovių tuo metu, kai formuojasi jų mitybos įpročiai, politikos ir finansavimo sistemą. Tai būtų investicija į ateitį, padedanti išvengti su sveikata susijusių išlaidų, patiriamų dėl prastos mitybos, arba sumažinti tokias išlaidas. Be to, teigiamas poveikis vartojimui galėtų prisidėti prie BŽŪP tikslų siekimo.Kadangi nutukimas daugiausia būdingas socialiai remtinų žmonių grupėms, vaisių vartojimo skatinimo mokyklose programa taip pat turi teigiamą socialinį poveikį ir padeda mažinti su sveikata susijusią nelygybę.Apie vaisių ir daržovių vartojimo svarbą kalbama Komisijos baltojoje knygoje dėl Europos strategijos su mityba, antsvoriu ir nutukimu susijusioms sveikatos problemoms spręsti, kurioje pabrėžiama, kad reikia nuoseklių veiksmų Europos lygmeniu, ir atkreipiamas dėmesys į vaidmenį, kurį BŽŪP galėtų atlikti formuojant europiečių mitybos įpročius, visų pirma kovojant su antsvoriu ir nutukimu. Joje teigiama, kad „ vaisių vartojimo skatinimo mokyklose programa būtų labai svarbus žingsnis reikiama linkme “. Sutarties 152 straipsnio 1 dalyje nustatyta, kad „žmonių sveikatos aukšto lygio apsauga užtikrinama nustatant ir įgyvendinant visas Bendrijos politikos ir veiklos kryptis“.Taryba, tvirtindama bendro vaisių ir daržovių rinkos organizavimo reformą, pareiškė: „Atsižvelgdama į labai didėjantį mokyklinio amžiaus vaikų nutukimą, apie kurį kalbama neseniai paskelbtoje Komisijos baltojoje knygoje <...>, Taryba ragina Komisiją kuo skubiau pateikti naudos, praktiškumo ir administracinių išlaidų vertinimu pagrįstą Vaisių vartojimo skatinimo mokyklose programos pasiūlymą“.Europos Parlamentas savo pranešime apie 2008 finansinių metų ES bendrojo biudžeto projektą „ dar kartą pabrėžia, kad yra tvirtai pasiryžęs užtikrinti užtektinai lėšų mokyklų aprūpinimui vaisiais, daržovėmis <...>; reiškia nuostabą, kad Taryba neįvykdė su šiais klausimais susijusių savo politinių įsipareigojimų – sukurti naują biudžeto eilutę ir rezervą, kol bus nustatytas teisinis pagrindas; ragina Komisiją pateikti su tuo susijusį pasiūlymą dėl teisės akto, kaip numatyta 2007 m. birželio mėn. Žemės ūkio tarybos išvadose “.Laikydamasi įsipareigojimo pagerinti reguliavimą, Komisija vertino keturių galimų vaisių vartojimo skatinimo mokyklose programos variantų poveikį. „ Status quo“ – Bendrija nesiima jokių papildomų veiksmų; „Ryšių mezgimas“ – keitimasis patirtimi ir specialiomis žiniomis, informavimo ir komunikacijos priemonės; „Pagalbinės iniciatyvos“ – iniciatyvos, kuriomis skatinama vartoti vaisius ir daržoves mokyklose, tiekiant produktus, kuriems netaikomas ES finansavimas; „Pagrindinės iniciatyvos“ – bendros ir lanksčios produktų tiekimo mokiniams, stebėjimo ir vertinimo, taip pat papildomų priemonių, sistemos ES mastu sukūrimas. Poveikio vertinime daroma išvada, kad siekiant nustatytų tikslų „Pagrindinės iniciatyvos“ (4 variantas) tinka labiausiai.Atsižvelgdama į tai, Komisija siūlo sukurti vaisių vartojimo skatinimo mokyklose programą, kuri, siekiant didžiausio veiksmingumo, apimtų tris abipusės paramos paketo variantus. Ją sudaro tokie elementai:-  nemokamas vaisių ir daržovių dalijimas mokyklose (dalis varianto „Pagrindinės iniciatyvos“). Bendrijos pagalba turėtų būti skiriama vaisių ir daržovių tiekimui pagrindinės 6–10 amžiaus grupės moksleiviams švietimo įstaigose (mokyklose), su tuo susijusiai logistikai, stebėjimui ir vertinimui bendrai finansuoti. Šiam tikslui pagal Tarybos reglamento (EB) Nr. 1234/2007 I antraštinę dalį siūloma iš viso siūloma iš biudžeto skirti 90 mln. EUR. Tai leistų praplėsti kai kuriose valstybėse narėse jau įgyvendinamas vaisių vartojimo skatinimo mokyklose programasir imtis tokių programų įgyvendinimo tose valstybėse narėse, kuriose jos dar neįgyvendinamos dėl to, kad trūksta biudžeto išteklių. Bendrijos bendro finansavimo dalis būtų 50 %, o konvergencijos regionuose – 75 %;-  papildomos priemonės . Valstybių narių įpareigojimas konsultuojantis su visuomenės sveikatos ir švietimo įstaigomis, pramonės įmonėmis ir interesų grupėmis nacionalinių arba regioniniu lygmeniu parengti strategiją. Strategijoje turėtų būti nustatyta, kaip geriausiai įgyvendinti ir į mokyklų programas integruoti vaisių vartojimo skatinimo mokyklose programa. Įgyvendinant programą būtų privalu pabrėžti ES dalyvavimą. Papildomas priemones visų pirma turėtų finansuoti valstybės;-  ryšių mezgimas , siekiant skatinti vaisių vartojimo skatinimo mokyklose programos dalyvius keistis informacija bei žiniomis ir siekiant informuoti visuomenę (kaip numatyta 2 variante „Ryšių mezgimas“). Tam turėtų būti skirta 1,3 mln. EUR;-  žemės ūkio produktų skatinimas , kurį būtų galima remti pagal ES žemės ūkio produktų skatinimo sistemą (kaip nurodyta 3 variante „Pagalbinės iniciatyvos“). Visų pirma šia sistema valstybės narės galėtų pasinaudoti vykdydamos būtinas papildomas priemones, kuriomis siekiama informuoti apie vaisių ir daržovių vartojimo naudą. Įgyvendinant vaisių ir daržovių reformą šių produktui vartojimui numatytas biudžetas neseniai padidintas 6 mln. EUR;-  stebėjimas ir vertinimas. Siekiant turėti patikimų duomenų tolesniems įvairių vaisių vartojimo skatinimo mokyklose programos veiksmingumo variantų tyrimams ir keistis gerąja patirtimi, stebėjimas ir vertinimas turėtų būti konkrečios įgyvendinamos ES programos dalis.Todėl visas programas sudarytų trys elementai:-  nemokamas vaisių (ir (arba) daržovių) dalijimas švietimo įstaigose (mokyklose),-  papildomos priemonės,-  stebėjimas ir vertinimas.Su pasiūlymu pateikiamas tarpžinybinės grupės parengtas poveikio vertinimas, kad būtų užtikrintas susijusių Bendrijos politikos sričių derėjimas.2008/xxxx (CNS)PasiūlymasTARYBOS REGLAMENTASkuriuo iš dalies keičiamas Reglamentas (EB) Nr. 1290/2005 dėl bendrosios žemės ūkio politikos finansavimo ir Reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas), siekiant nustatyti vaisių vartojimo skatinimo mokyklose programąEUROPOS SąJUNGOS TARYBA,atsižvelgdama į Europos bendrijos steigimo sutartį, ypač į jos 36 ir 37 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę[1],kadangi:(1) Tarybos reglamente (EB) Nr. 1182/2007[2], nustatančiame konkrečias taisykles vaisių ir daržovių sektoriui, numatyta plataus masto vaisių ir daržovių sektoriaus reforma, siekiant pagerinti šio sektoriaus konkurencingumą ir orientaciją į rinką ir priartinti šį sektorių prie visos reformuotos bendros žemės ūkio politikos. Vienas iš pagrindinių reformuotos tvarkos tikslų – padidinti vaisių ir daržovių vartojimą.(2) Sutarties 33 straipsnyje nustatyti BŽŪP tikslai – tai apima rinkų stabilizavimas, produkcijos tiekimo garantavimas ir vartotojams priimtinų tiekiamos produkcijos kainų užtikrinimas. Bendrijos parama pagal vaisių vartojimo skatinimo mokyklose programą, kuria remiamas vaisių, daržovių ir bananų produktų tiekimas moksleiviams į švietimo įstaigas, atitiktų tokius tikslus. Be to, programa jaunieji vartotojai būtų skatinami vertinti vaisius ir daržoves, taigi ateityje padidėtų jų vartojimas, išaugtų žemės ūkio pajamos ir būtų veiksmingiau siekiama vieno iš BŽŪP tikslų. Be to, kaip numatyta Sutarties 35 straipsnio b punkte, įgyvendinant bendrąją žemės ūkio politiką galima numatyti bendras priemones tam tikrų produktų vartojimui skatinti, kaip antai vaisių vartojimo skatinimo mokyklose programą.(3) Sutarties 152 straipsnio 1 dalyje nustatyta, kad „žmonių sveikatos aukšto lygio apsauga užtikrinama nustatant ir įgyvendinant visas Bendrijos politikos ir veiklos kryptis“. Vaisių vartojimo skatinimo mokyklose programos nauda sveikatingumui yra aiški – tai aspektas, kurį reikėtų įtraukti įgyvendinant BŽŪP.(4) Apie vaisių ir daržovių vartojimo svarbą kalbama Komisijos baltojoje knygoje dėl Europos strategijos su mityba, antsvoriu ir nutukimu susijusioms sveikatos problemoms spręsti, kurioje pabrėžiama, kad reikia imtis nuoseklių veiksmų Europos lygmeniu, ir atkreipiamas dėmesys į vaidmenį, kurį BŽŪP galėtų atlikti formuojant europiečių mitybos įpročius, visų pirma kovojant su antsvoriu ir nutukimu. Joje teigiama, kad „vaisių vartojimo skatinimo mokyklose programa būtų labai svarbus žingsnis reikiama linkme“.(5) Taryba, tvirtindama Reglamentą (EB) Nr. 1182/2007, pareiškė: „Atsižvelgdama į labai didėjantį mokyklinio amžiaus vaikų nutukimą, apie kurį kalbama neseniai paskelbtoje Komisijos baltojoje knygoje <...>, Taryba ragina Komisiją kuo skubiau pateikti naudos, praktiškumo ir administracinių išlaidų vertinimu pagrįstą vaisių vartojimo skatinimo mokyklose programos pasiūlymą“.(6) Todėl Bendrijos parama turėtų būtų skiriama tam tikrų vaisių ir daržovių, perdirbtų vaisių ir daržovių bei bananų sektorių produktų tiekimui moksleiviams į švietimo įstaigas, taip pat su tuo susijusioms logistikos, dalijimo, įrangos, komunikacijos, stebėjimo ir vertinimo išlaidoms bendrai finansuoti. Komisija turėtų nustatyti programos sąlygas.(7) Siekiant užtikrinti tvarkingą vaisių vartojimo skatinimo mokyklose programos įgyvendinimą, norinčios ja pasinaudoti valstybės narės turėtų prieš tai nacionaliniu arba regioniniu lygmeniu parengti strategiją. Valstybės narės taip pat turėtų nustatyti papildomas priemones, kurių reikia, kad programa būtų sėkminga.(8) Kad nebūtų ribojamas bendras panašių nacionalinių priemonių poveikis, valstybėms narėms taip pat turėtų būti leista skirti papildomą nacionalinę pagalbą produktų tiekimui ir su tuo susijusioms išlaidoms bei papildomoms priemonėms, o Bendrijos vaisių vartojimo skatinimo mokyklose programosneturėtų niekaip apriboti jokių atskirų nacionalinių vaisių vartojimo skatinimo mokyklose programų, kuriomis nepažeidžiama Bendrijos teisė. Tačiau, kad būtų užtikrintas Bendrijos programos poveikis, šia programa neturėtų būti pakeistas esamas nacionalinių vaisių vartojimo skatinimo mokyklose programų ar kitų mokykloms taikomų paskirstymo programų, pagal kurias skirstomi ir vaisiai, finansavimas.(9) Siekiant užtikrinti patikimą biudžeto valdymą, reikėtų nustatyti fiksuotą aukščiausią Bendrijos pagalbos ribą ir didžiausią bendro finansavimo normą, o Bendrijos finansinį įnašą į programą reikėtų įtraukti į priemonių, kurios atitinka 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo[3] 3 straipsnio 1 dalyje nustatyto EŽŪGF finansavimo reikalavimus, sąrašą.(10) Siekiant skirti pakankamai laiko sklandžiam programos įgyvendinimui, ji turėtų būti pradėta įgyvendinti 2009–2010 mokykliniais metais. Jos ataskaita turėtų būti teikiama po trejų metų.(11) Kad programa būtų veiksmingesnė, Bendrija turėtų turėti galimybę finansuoti informavimo, stebėjimo ir vertinimo priemones, kuriomis būtų informuojama apie vaisių vartojimo skatinimo mokyklose programą bei jos tikslus ir apie ryšių mezgimo priemones, susijusias su programa, nepažeisdama savo įgaliojimų pagal 2007 m. gruodžio 17 d. Tarybos reglamentą (EB) Nr. 3/2008 dėl žemės ūkio produktams skirtų informavimo ir skatinimo priemonių vidaus rinkoje ir trečiosiose šalyse[4] bendrai finansuoti būtinas papildomas priemones, skirtas informuoti apie vaisių ir daržovių vartojimo naudą sveikatai.(12) Reglamento (EB) Nr. 1182/2007 nuostatos įtrauktos į Reglamentą (EB) Nr. 1234/2007[5] ir įsigalioja 2008 m. liepos 1 d. pagal Reglamentą (EB) Nr. 361/2008[6].(13) Todėl reglamentai (EB) Nr. 1290/2005 ir (EB) Nr. 1234/2007 turėtų būti atitinkamai iš dalies pakeisti,PRIĖMĖ ŠĮ REGLAMENTĄ:1 straipsnis Reglamento (EB) Nr. 1290/2005 pataisosReglamento (EB) Nr. 1290/2005 3 straipsnio 1 dalis papildoma tokiu f punktu:„f) Bendrijos finansinis įnašas į vaisių vartojimo skatinimo mokyklose programą, minimą Tarybos reglamento (EB) Nr. 1234/2007* 103ga straipsnio 1 dalyje.* OL L 299, 2007 11 16, p. 1.“2 straipsnis Reglamento (EB) Nr. 1234/2007 pataisosReglamentas (EB) Nr. 1234/2007 iš dalies keičiamas taip:1) II dalies I antraštinės dalies IV skyriaus IVa skirsnis iš dalies keičiamas taip:a) po 103g straipsnio įterpiamas toks IIa poskirsnis:„II a POSKIRSNIS VAISIų VARTOJIMO SKATINIMO MOKYKLOSE PROGRAMA103GA STRAIPSNIS Pagalba vaisių, daržovių ir bananų produktų tiekimui moksleiviams1. Komisijos nustatytomis sąlygomis nuo 2009–2010 mokyklinių metų skiriama Bendrijos pagalba tam tikrų vaisių ir daržovių, perdirbtų vaisių ir daržovių bei bananų sektorių produktų, kuriuos turėtų nustatyti Komisija, tiekimui moksleiviams į švietimo įstaigas; ji taip pat gali būti skiriama tam tikroms su tuo susijusioms logistikos, skirstymo, įrangos, komunikacijos, stebėjimo ir vertinimo išlaidoms finansuoti.2. Programoje norinčios dalyvauti valstybės narės prieš tai nacionaliniu arba regioniniu lygmeniu parengia programos įgyvendinimo strategiją. Valstybės narės taip pat nustato papildomas priemones, kurių reikia, kad programa būtų veiksminga.3. 1 dalyje minima Bendrijos pagalba neturi:a) viršyti 90 mln. EUR per vienerius mokyklinius metus,b) viršyti 50 % (regionuose, kurie atitinka reikalavimus pagal konvergencijos tikslą – arba 75 %) 1 dalyje minimų tiekimo ir susijusių išlaidų,c) dengti ne 1 dalyje minimas tiekimo ir susijusias išlaidas, ird) pakeisti dabartinio esamų nacionalinių vaisių vartojimo skatinimo programų arba kitų mokykloms taikomų paskirstymo programų, pagal kurias skirstomi ir vaisiai, finansavimo.Konvergencijos tikslas – imtis veiksmų mažiausiai išsivysčiusiose valstybėse narėse ir regionuose pagal Bendrijos teisės aktus, reglamentuojančius Europos regioninės plėtros fondo, Europos socialinio fondo ir Sanglaudos fondo veiklą nuo 2007 m. sausio 1 d. iki 2013 m. gruodžio 31 d.4. Be Bendrijos pagalbos valstybės narės dar gali skirti nacionalinę pagalbą 1 dalyje minimiems produktų tiekimui ir susijusioms išlaidoms. Valstybės narės taip pat gali skirti nacionalinę pagalbą 2 dalyje minimoms papildomoms priemonėms finansuoti.5. Bendrijos vaisių vartojimo skatinimo mokyklose programa neturi niekaip apriboti jokių atskirų nacionalinių vaisių vartojimo skatinimo mokyklose programų, kuriomis nepažeidžiama Bendrijos teisė.6. Pagal Reglamento (EB) Nr. 1290/2005 5 straipsnį Bendrija taip pat gali finansuoti informavimo, stebėjimo ir vertinimo priemones, susijusias su vaisių vartojimo skatinimo mokyklose programa, įskaitant visuomenės informavimą apie programą, ir susijusias ryšių mezgimo priemones.“;b) prieš 103h straipsnį įterpiama tokia antraštinė dalis:„III poskirsnisNuostatos dėl tvarkos “C) 103H STRAIPSNIS PAPILDOMAS TOKIU PUNKTU:„f) nuostatos dėl 103ga straipsnyje minimos vaisių vartojimo skatinimo mokyklose programos, įskaitant konkrečių produktų sąrašą, pagalbos paskirstymą valstybėms narėms, finansų ir biudžeto valdymą ir susijusias išlaidas, nacionalines strategijas, papildomas priemones ir informavimo, stebėjimo, vertinimo ir ryšių mezgimo priemones.“2) Antrojoje 108 straipsnio pastraipoje po „103e“ įterpiama „103ga“.3) 184 straipsnis papildomas tokia 6 dalimi:„6) Europos Parlamentui ir Tarybai iki 2012 m. rugpjūčio 31 d. dėl 103ga straipsnyje numatytos vaisių vartojimo skatinimo mokyklose programos taikymo, jei būtina, papildant atitinkamais pasiūlymais. Ataskaitoje visų pirma nagrinėjama, kokiu mastu programa padėjo paskatinti veiksmingų vaisių vartojimo skatinimo mokyklose programų diegimą valstybėse narėse ir kaip programa padėjo pagerinti vaikų mitybos įpročius.“3 straipsnis ĮsigaliojimasŠis reglamentas įsigalioja septintą dieną nuo jo paskelbimo Europos Sąjungos oficialiajame leidinyje .Šis reglamentas privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkasFINANSINė PAžYMA |1. | BIUDžETO IšLAIDų KATEGORIJA: 05 02 08 12 (sukurtina eilutė) 05 08 09 | ASIGNAVIMAI: – p. m. (2008) 2 mln. EUR (PDB 2009) |2. | PAVADINIMAS: Tarybos reglamentas, kuriuo iš dalies keičiamas Reglamentas (EB) Nr. 1290/2005 dėl bendrosios žemės ūkio politikos finansavimo ir Reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas), siekiant nustatyti vaisių vartojimo skatinimo mokyklose programą |3. | TEISINIS PAGRINDAS: Sutarties 36 ir 37 straipsniai |4. | TIKSLAI: Tiekti vaisius, daržoves ir bananų produktus moksleiviams į švietimo įstaigas, nes tai galėtų padidinti vartojimą ateityje ir padėti stabilizuoti rinkas. |5. | FINANSINIS POVEIKIS | 12 MĖNESIŲ LAIKOTARPIS (mln. EUR) | ESAMI 2008 FINANSINIAI METAI (mln. EUR) | ATEINANTYS 2009 FINANSINIAI METAI (mln. EUR) |5.0 | IŠLAIDOS – IŠ EB BIUDŽETO (GRąžINAMOSIOS IšMOKOS, INTERVENCIJOS PRIEMONĖS) – NACIONALINėS INSTITUCIJOS – KITA | +91,3 | – | – |5.1 | PAJAMOS – EB NUOSAVIEJI IŠTEKLIAI (MOKESČIAI IR (ARBA) MUITAI) – NACIONALINIŲ BIUDŽETŲ | – | – | – |2010 | 2011 | 2012 | 2013 |5.0.1 | NUMATOMOS IŠLAIDOS | +91,3 | +91,3 | +91,3 | +90,3 |5.1.1 | NUMATOMOS PAJAMOS | – | – | – | – |5.2 | APSKAIČIAVIMO METODAS: – |6.0 | AR PROJEKTAS GALI BŪTI FINANSUOJAMAS IŠ ASIGNAVIMŲ, ĮTRAUKTŲ Į ATITINKAMĄ EINAMOJO BIUDŽETO SKYRIŲ? | TAIP NE |6.1 | AR PROJEKTĄ GALIMA FINANSUOTI PERKELIANT LĖŠAS IŠ VIENO EINAMOJO BIUDŽETO SKYRIAUS Į KITĄ? | TAIP NE |6.2 | AR REIKĖS SKIRTI PAPILDOMĄ BIUDŽETĄ? | TAIP NE |6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP NE |PASTABOS: 1) Produktų tiekimas 90 mln. EUR 2) Ryšių mezgimas 2010–2011–2012 m. – 1 mln. EUR + metinė konferencija (kasmet) 0,3 mln. EUR |[1] OL C …, …, p. .[2] OL L 273, 2007 10 17, p. 1.[3] OL L 209, 2005 8 11, p. 1. Reglamentas su paskutiniais pakeitimais, padarytais Reglamentu (EB) Nr. 1437/2007 (OL L 322, 2007 12 7, p. 1).[4] OL L 3, 2008 1 5, p. 1.[5] OL L 299, 2007 11 16, p. 1. Reglamentas su paskutiniais pakeitimais, padarytais Reglamentu (EB) Nr. .../2008 (OL L ..., 2008 ... ..., p. ...).[6] OL L 121, 2008 5 7, p. 1.